CELEX: C2005/019/47
Language: sk
Date: 2005-01-22 00:00:00
Title: Rozsudok Súdu prvého stupňa z 10. novembra 2004 vo veci T-396/02, August Storck KG proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Trojrozmerná ochranná známka — Tvar cukríka — Absolútne dôvody zamietnutia — Článok 7 ods. 1 písm. b) nariadenia (ES) č. 40/94 — Rozlišovacia spôsobilosť získaná používaním — Článok 7 ods. 3 nariadenia (ES) č. 40/94)

22.1.2005   
            
            
               SK
            
            
               Úradný vestník Európskej únie
            
            
               C 19/22
            
         
      ROZSUDOK SÚDU PRVÉHO STUPŇA
   
   z 10. novembra 2004
   vo veci T-396/02, August Storck KG proti Úradu pre harmonizáciu vnútorného trhu (ochranné známky a vzory) (ÚHVT) (1)
   
   (Ochranná známka Spoločenstva - Trojrozmerná ochranná známka - Tvar cukríka - Absolútne dôvody zamietnutia - Článok 7 ods. 1 písm. b) nariadenia (ES) č. 40/94 - Rozlišovacia spôsobilosť získaná používaním - Článok 7 ods. 3 nariadenia (ES) č. 40/94)
   (2005/C 19/47)
   Jazyk konania: nemčina
   Vo veci T-396/02, August Storck KG, so sídlom v Berlíne (Nemecko), v zastúpení: H. Wrage-Molkenthin, T. Reher, A. Heise a I. Rohr, advokáti, ktorí si zvolili adresu na doručovanie v Luxemburgu, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: B. Müller a G. Schneider), predmetom ktorej je žaloba o zrušenie rozhodnutia štvrtého odvolacieho senátu ÚHVT zo 14. októbra 2002 (vec R 187/2001-4), ktorým bol zamietnutý zápis trojrozmernej ochrannej známky tvorenej tvarom cukríka svetlohnedej farby, Súd prvého stupňa (štvrtá komora), v zložení: predseda komory H. Legal, sudcovia V. Tiili a M. Vilaras, tajomník: B. Pastor, zástupkyňa tajomníka, vyhlásil dňa 10. novembra 2004 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Žalobkyňa je povinná nahradiť trovy konania.
            
         
      (1)  Ú. v. EÚ C 55 z 8.3.2003